# Ahmasjärvi

### Wikipedia

Ahmasjärvi
Utajärvi
Sijainti | 64° 39' P 26° 25' I
Pinta-ala | 4,2 km²
Korkeus | 99,0 m merenpinnan yläpuolella

Ahmasjärvi on rehevä järvi Ahmaksen kylässä Utajärvellä Pohjois-Pohjanmaalla, lähellä Rokuan kansallispuistoa. Järven pinta-ala on noin 424 hehtaaria, ja se laskee Oulujokeen.

Järvi on matala, osin hiekkapohjainen ja osin muta- sekä liejupohjainen vesiallas, joka kuuluu Oulujoen vesistöalueeseen. Järveä ympäröivä maasto on pääosin hiekkamaita sekä suota, ja rannat on suurimmaksi osaksi muokattu pelloiksi. Lähes koko järvi on järvikorte- sekä -ruokokasvustojen ympäröimä.

## [muokkaa] Tärkeä lintujärvi

Järvi on myös tärkeä lintuvesi, ja siellä pesii säännöllisesti noin 30 eri lintulajia. Silkkiuikkujen kanta on runsas, keskikesällä niitä voi järvenselällä nähdä jopa kahdensadan yksilön parvena. Järvellä pesii sisämaassa harvinainen kahlaaja, punajalkaviklo. Järven kaakkoisrannalle rakennettiin vuonna 1997 5 m korkea lintutorni, johon mahtuu 8-10 henkilöä kerrallaan.

Toukokuu on lintubongarin kannalta paras kuukausi Ahmajärven äärellä. Silloin sekä pesivät että muuttomatkallaan järveä taukopaikkanaan pitävät linnut ovat saapuneet sinne. Kesäkuussa järvellä pesii satoja nauru- ja pikkulokkipareja. Moni vesilintulaji, tavallisimmin jouhisorsa, haapana, tavi ja tukkasotka, pesii lokkien tuoman suojan turvin. Järven lähistöllä pesivät kaakkurit, kalasääsket ja kuikat käyvät siellä kalassa. Satunnaisesti järvellä pesii mm. harmaasorsa sekä kultasirkku. Syksyllä Ahmasjärvi hiljenee. Lokakuussa voi järvellä tosin nähdä satoja isokoskeloita kalassa [1].

## [muokkaa] Lähteet

1. ↑ Utajärvi, Ahmasjärvi (Pohjois-Pohjanmaan ympäristökeskus)

## [muokkaa] Aiheesta muualla

- Ymparisto.fi — Ahmasjärvi
- Birdlife: Ahmasjärvi lake (englanniksi)

| Tämä meriä, järviä, jokia tai muita vesialueita käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/h/m/Ahmasj%C3%A4rvi.html

Luokat: Vesityngät | Utajärvi | Suomen järvet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Svenska